Zuhaitz aparteko

Zuhaitz apartekoa dendrologiaren, historiaren, kulturaren edo paisaiaren aldetik nabarmena den zuhaitza da. Hego Euskal Herrian, halako zuhaitzek babes berezia dute legearen aldetik, kalterik gabe iraun dezaten.

Euskal Autonomia Erkidegoko zuhaitz apartekoak 
Euskal Autonomia Erkidegoan, zuhaitz apartekoa da Eusko Jaurlaritzak zuhaitz nabarmen hauei emandako izendapen juridikoa. Neurriagatik, adinagatik, historiagatik, edertasunagatik edo kokapenagatik ezohiko ezaugarriak dituzten zuhaitz aleak babesteko helburua du izendapen horrek. Zuhaitz apartekoen izendapena Euskal Autonomia Erkidegoko Natura Babesteko Legean arautu zen, 1994an.

Guztira 26 arbola izendatu dira zuhaitz apartekotzat, Eusko Jaurlaritzaren 265/1994 Dekretuaren eta 23/1997 Dekretuaren bitartez.

Euskal Autonomia Erkidegoko zuhaitz apartekoen zerrenda 
Hona hemen zuhaitz apartekoen zerrenda osoa, izendatzeko dekretuan emandako xehetasunekin.

Nafarroa Garaiko zuhaitz apartekoak 
Nafarroako Foru Erkidegoan, monumentu natural da Nafarroako Gobernuak zuhaitz nabarmen hauei emandako izendapen juridikoa. Dendrologiaren, historiako nabarmentasunaren, zientzia nahiz kultura arloko interesaren edo paisaia kalitatearen aldetik duten berezitasuna dela kausa dagoeneko gizartearen jokabidean babes birtuala baduten eta mendian nahiz hiri inguruneetan errespetatuak diren zuhaitz ale edo talde jakin batzuk babestea du helburu izendapen horrek.

Monumentu natural izendapenak, zuhaitzak ez ezik, izadiko beste edozein elementu aparteko —berezia, bakana edo ederra delako, babes berezia merezi duena— babesteko ere balio du. Espainiako Gobernuak 1991an arautu zuen monumentu natural izendapena, Landaredia, Basa Fauna eta Habitat Naturalak Kontserbatzearen gaineko Legean.

Nafarroa Garaiko zuhaitz apartekoen zerrenda 
Hona hemen Nafarroa Garaian monumentu natural izendatuta dauden 31 zuhaitz apartekoen zerrenda osoa.

 Eraulgo artea (11 metro, 1,3 metroko diametroa, 500 urtetik gora)
 Hiru Hankako artea   (15,5 metro, 2,45 metroko diametroa, 800 urtetik gora) Barrualdea hutsik daauka, eta hiru oinarriren gainean eusten da; hortik bere izena.
 Cabregako arteak
 Corellako arteak
 El Centinela
 Arralako ametza
 Leartzako ametzak
 Kisulabeko haritza (10 metroko perimetroa, Jauntsarats),
 Beheitikolandako haritza (8,7 metroko perimetroa, Jauntsarats)
 Jauntsarasko haritza
 Jauntsarasko haritza
 Eltzaburuko haritza
 El Bocaleko haritza
 Garaioako haritza
 Hiru Besangako pagoa
 Nabalako pagoa
 Paraguardasol
 Oriongo hurritzak
 Lodosako zurzuriak
 Errotako Presako sahatsa
 Oriongo astigarra
 Erriberriko Gazteluko marugatzea
 Azparrengo elorria
 Gardeko intxaurrondoa
 Auztegiko izeia
 Leitzalarreko izeiak
 Diputazio Jauregiko sekuoia
 Magisterio Eskolako sekuoia
 Bertizko zedroa
 Ekiza Etxaldeko ipurua
 Surioko pinuak
 Otsaportilloko hagina
 Auztegiko hagina

Iparraldeko zuhaitz apartekoak 
Iparraldean daude hiru zuhaitz aparteko hauek:

Hauek dira Pirinio Atlantikoak departamentuko beste zuhaitz aparteko batzuk:

Erreferentziak

Kanpo estekak 

 Mundu mailako zuhaitz apartekoen mapa. monumentaltrees.com

Euskal Herriko zuhaitz nabarmenak
Babestutako zuhaitz aleak